**PROJEKTS**



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts

APSTIPRINĀTI

ar Dobeles novada domes

2021. gada 25. februāra lēmumu Nr.42/2

(protokols Nr.2)

PRECIZĒTI

ar Dobeles novada domes

2021. gada 25. marta lēmumu Nr.\_\_/3

(protokols Nr.3)

**2021. gada 25. februārī Saistošie noteikumi Nr.4**

**Grozījumi Dobeles novada domes 2017. gada 26. oktobra saistošajos noteikumos Nr. 9 „Par pabalstu krīzes situācijā Dobeles novadā“**

Izdoti saskaņā ar Sociālo pakalpojumu un

sociālās palīdzības likuma 36. panta sesto daļu

Izdarīt Dobeles novada domes 2017. gada 26. oktobra saistošajos noteikumos Nr. 9 „Par pabalstu krīzes situācijā Dobeles novadā“ šādus grozījumus:

1. Aizstāt izdošanas tiesiskajā pamatojumā skaitli un vārdus „35. panta otro daļu“ ar skaili un vārdiem „36. panta sesto daļu“.

2. Svītrot 1. punktā vārdus „par pabalsta“.

3. Papildināt ar 1.1 punktu šādā redakcijā:

“1.1 Termini “krīzes situācija” un “mājsaimniecība” šajos noteikumos lietoti Sociālo pakalpojumu un sociālās palīdzības likuma izpratnē.”

4. Svītrot 2. un 3. punktu.

5. Aizstāt saistošo noteikumu tekstā vārdus “ģimene (persona)” (attiecīgajā locījumā) ar vārdu “mājsaimniecība” (attiecīgajā locījumā).

6. Izteikt 6.1. apakšpunktu jaunā redakcijā:

“6.1. līdz 2500 *euro* krīzes situācijā”.

7. Svītrot 6.2. apakšpunktu.

8. Izteikt 6.3. apakšpunktu jaunā redakcijā:

“6.3. 109 *euro* vienai personai mēnesī, ja mājsaimniecībai ievērojami samazinājušies vai ir zaudēti ienākumi saistībā ar Covid-19 izplatību izsludinātās ārkārtējās situācijas dēļ. Izmaksājamā pabalsta apmēru palielina par 50 *euro* mēnesī katram bērnam, ja mājsaimniecības aprūpē ir bērns līdz 18 gadu vecumam”.

9. Svītrot 6.1 punktu.

10. Svītrot 12.1 punktu.

Domes priekšsēdētājs A. Spridzāns

**Saistošo noteikumu Nr. 4**

**Grozījumi Dobeles novada domes 2017. gada 26. oktobra saistošajos noteikumos Nr. 9 „Par pabalstu krīzes situācijā Dobeles novadā“**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Saistošo noteikumu nepieciešamības pamatojums | 2021. gada 1. janvārī stājās spēkā grozījumi Sociālo pakalpojumu un sociālās palīdzības likumā un jaunā redakcijā tika izteikta likuma V nodaļa – Sociālā palīdzība. Likuma 35. pantā noteikti sociālo pabalstu veidi, minētā panta otrās daļas 2. punkts kā papildu sociālās palīdzības pabalstu nosaka pabalstu krīzes situācijā, kas ir operatīvi sniegts materiāls atbalsts ārēju notikumu radītu seku novēršanai vai mazināšanai. Tika ieviests jauns termins – mājsaimniecība - vairākas personas, kuras dzīvo vienā mājoklī un kopīgi sedz izdevumus, vai viena persona, kura saimnieko atsevišķi.  2021. gada 25. februārī stājas spēkā 2021. gada 18. februārī Saeimā pieņemtie grozījumi Sociālo pakalpojumu un sociālās palīdzības likumā, saskaņā ar kuriem likuma pārejas noteikumi papildināti ar jaunu 37.1 punktu, kas noteic, ka pašvaldība piešķir un izmaksā no pašvaldības budžeta līdzekļiem mājsaimniecībai vai atsevišķai personai mājsaimniecībā šā likuma 35. panta otrās daļas 2. punktā noteikto pabalstu krīzes situācijā pašvaldības saistošajos noteikumos noteiktajā apmērā laikposmā no 2021. gada 25. februāra līdz 2021. gada 30. jūnijam, ja krīzes situācija saistīta ar izsludināto ārkārtējo situāciju Covid-19 izplatības dēļ. Pašvaldība palielina izmaksājamā pabalsta apmēru par 50 *euro* mēnesī katram bērnam, ja mājsaimniecības, tai skaitā audžuģimenes un aizbildņa, kam ir tiesības uz pabalstu krīzes situācijā, aprūpē ir bērns līdz 18 gadu vecumam.  Ar 2021. gada 1. janvāri ir palielināts garantētais minimālo ienākumu līmenis un tas ir 109 *euro* vienai personai, līdz minētajam apmēram paaugstināts arī valsts garantētā nodrošinājuma pabalsts.  Ievērojot minēto, ir jāveic grozījumi Dobeles novada domes 2017. gada 26. oktobra saistošajos noteikumos Nr. 9 „Par pabalstu krīzes situācijā Dobeles novadā“ |
| 2. Īss projekta satura izklāsts | Saistošo noteikumu izdošanas tiesiskais pamatojums precizēts atbilstoši Sociālo pakalpojumu un sociālās palīdzības likuma normai, kas deleģē saistošo noteikumu izdošanu. Termins “ģimene (persona)” tiek aizstāts ar terminu “mājsaimniecība”. Svītrots 2. un 3. punkts. Izdarīti grozījumi noteikumu 6. punktā un pabalsta maksimālais apmērs tiek noteikts 2500 *euro* gan katastrofu gadījumā, gan citu ārēju notikumu gadījumā, ja rodas krīzes situācija. Līdz ar to tiek svītrots 6.2. apakšpunkts. Palielināts pabalsts no 80 *euro* uz 109 *euro*, ja krīzes situācija radusies saistībā ar Covid-19 dēļ izsludināto ārkārtējo situāciju valstī (6.2. apakšpunkts). Svītrots 6.1 apakšpunkts, kā arī 12.1 apakšpunkts. |
| 3. Informācija par plānoto projekta ietekmi uz pašvaldības budžetu | Nav ietekmes. Valsts daļēji nodrošina pašvaldības izdevumu par pabalstu krīzes situācijā saistībā ar ārkārtējo situāciju segšanu, piešķirot mērķdotāciju 50 procentu apmērā no laikposmā no 2021. gada 1. februāra līdz 2021. gada 30. jūnijam mājsaimniecībai izmaksātā pabalsta apmēra, bet ne vairāk kā 75 *euro* vienai personai mēnesī, kā arī 100 procentu apmērā kompensē izdevumus par izmaksājamo pabalstu apmēra palielināšanu par 50 *euro* mēnesī par katru aprūpē esošu bērnu līdz 18 gadu vecumam. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Nemainās. |
| 6. Informācija par konsultācijām ar privātpersonām | Nav attiecināms. |

Domes priekšsēdētājs A.Spridzāns